* NACRT -

Na temelju Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine” broj 26/15, 37/21) i članka 30. Statuta Grada Omiša (“Službeni glasnik Grada Omiša”, broj 4/09, 9/10, 2/13, 10/13, 1/18, 8/18 i 2/21), Gradsko vijeće Grada Omiša, na xxxxxxxxxx sjednici, održanoj xxxxxxxxx 2023.godine, donijelo je

PRAVILNIK

o izmjenama Pravilnika o dodjeli gradskih prostora na korištenje udrugama

na području Grada Omiša

Članak 1.

U Pravilniku o dodjeli gradskih prostora na korištenje udrugama na području Grada Omiša (“Službeni glasnik Grada Omiša”, broj 1/18) članak 9., stavak 4. mijenja se i glasi: “Prijave na natječaj s dokumentacijom se podnose u zatvorenoj omotnici, s naznakom “Ne otvaraj - Javni natječaj za dodjelu gradskih prostora udrugama” preporučeno poštom ili osobnom dostavom u Grad Omiš ili se dostavljaju elektroničkim putem u pdf digitalnom formatu na adresu elektroničke pošte Grada Omiša. Podnositelj prijave koja se podnosi elektroničkim putem, na zahtjev Grada Omiša, dužan je dostaviti na uvid svu potrebnu izvornu dokumentaciju i obvezne priloge u izvorniku.“

Članak 2.

U članku 10., stavak 1., slovo i, mijenja se i glasi: “Udruge osoba iz Zakona o hrvatskim braniteljima iz Domovinskog rata i članovima njihovih obitelji”.

Članak 3.

U članku 16., stavak 1. mijenja se i glasi: “Naknada za korištenje gradskog prostora iznosi 0,50 eura za m² površine mjesečno, uvećano za PDV.”

Članak 4.

Ostale odredbe Pravilnika o dodjeli gradskih prostora na korištenje udrugama na području Grada Omiša (“Službeni glasnik Grada Omiša”, broj 1/18) ostaju na snazi.

Članak 5.

Ovaj Pravilnik o izmjenama Pravilnika o dodjeli gradskih prostora na korištenje udrugama na području Grada Omiša stupa na snagu osmog dana od dana objave u “Službenom glasniku Grada Omiša”.

REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

Gradsko vijeće

Klasa: 372-01/18-01/03

Urbroj: 2181-7-05-02/2-23-3

Omiš, XXXX 2023.godine

PREDSJEDNIK

GRADSKOG VIJEĆA

Zvonko Močić, dr. med.